CELEX: 32010R0133
Language: lv
Date: 2010-02-04 00:00:00
Title: Komisijas Regula (ES) Nr. 133/2010 ( 2010. gada 4. februāris) par grozījumiem Regulā (EK) Nr. 820/2008, ar ko nosaka pasākumus kopīgu pamatstandartu īstenošanai aviācijas drošības jomā (Dokuments attiecas uz EEZ)

18.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 43/1
            
         KOMISIJAS REGULA (ES) Nr. 133/2010
   (2010. gada 4. februāris)
   par grozījumiem Regulā (EK) Nr. 820/2008, ar ko nosaka pasākumus kopīgu pamatstandartu īstenošanai aviācijas drošības jomā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 16. decembra Regulu (EK) Nr. 2320/2002 par kopīgiem noteikumiem civilās aviācijas drošības jomā (1) un jo īpaši tās 4. panta 2. punktu,
   tā kā:
   
               (1)
            
            
               Saskaņā ar Regulu (EK) Nr. 2320/2002 Komisijai nepieciešamības gadījumā ir jānosaka pasākumi, kas vajadzīgi, lai visā Kopienā ieviestu kopīgus pamatstandartus aviācijas drošības jomā. Šādi sīki izstrādāti pasākumi ir noteikti ar Komisijas Regulu (EK) Nr. 820/2008 (2).
            
         
               (2)
            
            
               Pasākumi, kas paredzēti Regulā (EK) Nr. 820/2008 attiecībā uz pārvadājamo šķidrumu daudzuma ierobežojumiem pasažieriem, kuri ielido no trešām valstīm un pārsēžas Kopienas lidostās, ir jāpārskata, ņemot vērā tehnikas attīstību, izmaiņas lidostu darbībā un to ietekmi uz pasažieriem.
            
         
               (3)
            
            
               Pārskatīšanā konstatēts, ka šķidrumu daudzuma ierobežojumi pasažieriem, kuri ielido no trešām valstīm un pārsēžas Kopienas lidostās, rada zināmas grūtības šo lidostu darbā, kā arī rada neērtības šiem pasažieriem.
            
         
               (4)
            
            
               Komisija jo īpaši ir pārbaudījusi dažus drošības standartus konkrētu trešo valstu lidostās un atzinusi tos par pietiekamiem, turklāt šīm valstīm ir laba sadarbība ar Kopienu un tās dalībvalstīm. Tāpēc Komisija ir nolēmusi veikt pasākumus iepriekš minēto problēmu risināšanai attiecībā uz pasažieriem, kuriem līdzi ir minētajās lidostās pirkti šķidrumi.
            
         
               (5)
            
            
               Tādēļ Regula (EK) Nr. 820/2008 attiecīgi jāgroza.
            
         
               (6)
            
            
               Šajā regulā paredzētie pasākumi ir saskaņā ar Civilās aviācijas drošības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 820/2008 pielikuma 1. papildinājumu groza atbilstīgi šīs regulas pielikumam.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 4. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 355, 30.12.2002., 1. lpp.
   
      (2)  OV L 221, 19.8.2008., 8. lpp.
   
      PIELIKUMS
      Šādu tekstu pievieno Regulas (EK) Nr. 820/2008 pielikuma 1. papildinājumam:
      
                  “—
               
               
                  Kanāda:
                  
                     Calgary International (YYC),
                  
                     Edmonton International (YEG),
                  
                     Halifax International (YHZ),
                  
                     Montreal International (YUL),
                  
                     Ottawa-Macdonald-Cartier International (YOW),
                  
                     Toronto-Lester B. Pearson International (YYZ),
                  
                     Vancouver International (YVR),
                  
                     Winnipeg International (YWG),
                  
                     Moncton (YQM),
                  
                     Quebec (YQB),
                  
                     St. John’s (YYT),
                  
                     Whitehorse (YXY).”